Frakkar eru mjög ósáttir við Macron forseta Á fimmtudaginn þrömmuðu yfir 800 þúsund Frakkar í a.m.k. 240 mótmælum um allt land gegn breytingaráformum Emmanuel Macron á lífeyriskerfinu . Skólar eru lokaðir og umferðin virkar ekki , m.a. var 90% lestarferða aflýst og 20% flugsamgangna lagðar niður . Tíu neðanjarðalestum var lokað í París . Til töluverðra átaka hefur komið á milli mótmælenda og lögreglu . Verkalýðsfélögin í Frakklandi lofa verkfalli a.m.k. fram að jólum . Daily Mail segir að þetta séu umfangmestu verkföllin í Frakklandi í áratugi og meðal verkfallsmanna má finna starfsmenn sjúkrahúsa , lestarfélaga og kennara . Sex þúsund lögreglumenn í París mynduðu skjaldborg um forsetahöllina þegar mómælendur söfnuðust saman til að reyna að fá Macron til að hætta við áform sín . Lögreglan beitti ofbeldi og táragasi til að dreifa mótmælendum í París og öðrum borgum . Ástandið varð eldfimt þegar einhverjir kveiktu í bíl og brutu rúður við Place de la Republique . Einn mótmælenda klæddi sig sem trúð eins og farið er að sjást í mörgum löndum eins og t.d. Íran og er hugmyndin sótt í hina umræddu kvikmynd Joker . 14 % af vergri þjóðarframleiðslu fer til greiðslu ellilífeyris og lofaði Macron því í kosningabaráttunni að hann myndi breyta kerfinu . Forsetinn vill leggja niður 42 ólíka skala lífeyriskerfisins og hafa einungis einn og sama skalann fyrir allt Frakkland . Skalarnir eru mismunandi eftir því hvort unnið hefur verið hjá hinu opinbera eða hjá einkafyrirtækjum . Verkalýðsfélögin segja að stórir hópar ellilífeyrisþega munu tapa á tillögum forsetans og lofa að halda verkföllunum áfram þar til Macron hættir við breytinguna . Slökkviliðs - og sjúkraflutningsmenn eru meðal þeirra sem fá ellilífeyrinn skertan ef áform Frakklandsforseta ná fram að ganga . Ríkir neyðarástand á bráðamóttöku Landspítalans ?